OpenLLM-France/wikimedia huggingface dataset:
# The Cure (pel·lícula de 1917)

The Cure és una pel·lícula estatunidenca dirigida per Charlie Chaplin, estrenada el 1917.

## Argument

Un alcohòlic arriba a una tranquil·la estació termal, encara trontollant, amb el bagul ple d'alcohols de totes les menes.

## Repartiment

* Charlie Chaplin: Alcohòlic
* Edna Purviance: La dona
* Eric Campbell: El gegant amb un peu enguixat
* John Rand: Personal de l'estació termal
* Albert Austin: Personal de l'estació termal
* Frank J Coleman: Director de l'estació termal
* James T. Kelley: Personal de l'estació termal
* Henry Bergman: El massatgista

## Enllaços externs

* The Cure a archive.org
# Filòstrat d'Atenes

Filòstrat d'Atenes (grec antic: Φιλόστρατος; llatí: Lucius Flavius Philostratus; vers 175- vers 250) va ser un escriptor de la Grècia romana, conegut per ser el biògraf d'Apol·loni de Tíana.
Entre els seus mestres hi havia Procle de Nàucratis i Antípatre de Hieràpolis. Va escriure diverses obres que porten el seu nom, però els erudits estan dividits sobre si realment les va escriure totes, perquè la sintaxi del nom no és idèntica i en algun cas es diu que era atenès, mentre que Eunapi diu que era de Lemnos i Foci diu que era de Tir. Probablement era de Lemnos, que en certa manera era ser atenès perquè n'era una colònia, i va estudiar retòrica amb Procle de Naucratis a l'escola d'Atenes. Amb el mateix nom, Filòstrat, hi ha almenys cinc sofistes o filòsofs que sovint es confonen a les fonts.
La Suda diu que va tenir com a rival a Atenes Frontó d'Emisa, i Apsines de Gàdara com a amic i col·lega. La Suda el situa encara viu en el regnat de Filip l'Àrab (244-249). No se sap ben bé en quin moment Filòstrat es va traslladar d'Atenes a Roma, però era membre del cercle selecte de literats i filòsofs que havia atret l'emperadriu Júlia Domna, esposa de Septimi Sever. Sembla que la vida d'Apol·loni va ser un encàrrec de l'emperadriu, però el fet que no li va dedicar el llibre significa que Júlia Domna ja havia mort en acabar l'obra.
Les seves obres conegudes són:
* Vida d'Apol·loni de Tíana en vuit llibres (Τὰ ἐς τὸν Τυανέα ̓Απολλώνιον). Escrita abans del 217, probablement a Roma.
* Vida dels sofistes (Βίοι Σοφιστω̂ν). Va escriure-la probablement abans del 238 i es considera probable la data del 237. Al pròleg de l'obra fa una acurada distinció entre filòsofs i sofistes.
* Heroïca o Heroïcus (̔Ηρωικὰ o ̔Ηρωικὸς). Un diàleg entre un comerciant i un viticultor sobre els herois de la Guerra de Troia.
* Imagines (εἰκόνες). L'autor presenta figures de diferents escriptors i filòsofs de l'antiguitat, donant mostra de la seva erudició.
* Epistolae (ἐπιστολαί). Un recull de setanta-tres cartes, que Suides anomena έρωτικάς, perquè en la seva majoria tracten temes amatoris.

## Referències

* ↑ [https://quod.lib.umich.edu/m/moa/acl3129.0003.001/335?page=root;rgn=full+text;size=100;view=image;q1=PhilostratusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 327. ]
# MSI Wind PC

El MSI Wind PC és un ordinador tipus netbook dissenyat i fabricat per Micro-Star International (MSI) i presentat al CeBIT del 2008. Es tracta del primer ordinador d'aquestes característiques que fabrica, i s'enclava en el segment dels ordinadors subnotebook econòmics (com el ASUS Eee PC) i destaca per oferir-lo amb pantalla de 10" i retroil·luminació posterior mitjançant la tecnologia LED, processador Intel Atom, disc dur de 80 Gb (en comptes d'un disc SSD).
El nom de Wind significa "Wi-Fi Network Device" (aparell per xarxes sense fils).

## Especificacions

| | Versió amb Linux | Versió amb Windows |
| Sistema operatiu | Linux Novell (SUSE) | Microsoft Windows XP Home Edition |
| Xipset | Intel 945GMS, ICH7-M | Intel 945GMS, ICH7-M |
| Pantalla | 10"W (1024*600) LED | 10"W (1024*600) LED |
| Gràfics | UMA | UMA |
| Memòria* | 512MB DDR2/667MHz | 1GB DDR2/667MHz |
| Disc dur | 80G / 2.5"SATA | 80G / 2.5"SATA |
| Bateria | 3-cell, 2200 mAh amb una duració de 2,5 Hores o 6-cell, 5200 mAh amb una duració de 5,5 Hores | 3-cell, 2200 mAh amb una duració de 2,5 Hores o 6-cell, 5200 mAh amb una duració de 5,5 Hores |
| Xarxa sense fils | 802.11 b/g | 802.11 b/g |
| Bluetooth | No | Si |
| Webcam | 1.3 Megapixel | 1.3 Megapixel |
| Mides | 260 x 180 x 19-31.5mm (10.23" x 7.08" x 0.748"/1.24") | 260 x 180 x 19-31.5mm (10.23" x 7.08" x 0.748"/1.24") |
| Pes | 1,04 kg (2.3 lbs) model de bateria de 3-cell, 1,18 kg (2.6 lbs) model amb bateria de 6-cell | 1,04 kg (2.3 lbs) model de bateria de 3-cell, 1,18 kg (2.6 lbs) model amb bateria de 6-cell |
| Preu de llançament | $399/299 € | 3Cell:$479, 6Cell:$499/399 € |
* Màxim 2 GB

## Referències

* ↑ MSI Wind, nuovi dettagli del laptop low-cost MSI

## Vegeu també

* Everex CloudBook
* ASUS Eee PC
* Acer Aspire One
* Comparatiu entre netbooks

## Enllaços externs

* Informació del MSI Wind a MSI.COM Arxivat 2008-06-18 a Wayback Machine. (anglès)
* Especificacions del MSI Wind PC Arxivat 2008-06-12 a Wayback Machine. (anglès)
* Anàlisi del MSI Wind PC (anglès)
# Districte de Saint-Brieuc

El districte de Saint-Brieuc és un dels quatre districtes amb què es divideix el departament francès de les Costes del Nord, a la regió de Bretanya. Té 21 cantons i 122 municipis. El cap del districte és la prefectura de Saint-Brieuc.

## Cantons

cantó de Châtelaudren - cantó de la Chèze - cantó de Corlay - cantó d'Étables-sur-Mer - cantó de Lamballe - cantó de Langueux - cantó de Lanvollon - cantó de Loudéac - cantó de Moncontour (Côtes-d'Armor) - cantó de Paimpol - cantó de Pléneuf-Val-André - cantó de Plérin - cantó de Plœuc-sur-Lié - cantó de Ploufragan - cantó de Plouguenast - cantó de Plouha - cantó de Quintin - cantó de Saint-Brieuc-Nord - cantó de Saint-Brieuc-Ouest - cantó de Saint-Brieuc-Sud - cantó d'Uzel

## Vegeu també

* Cantons de les Costes del Nord
# La Vilella (Lladurs)

La Vilella és una masia situada al municipi de Lladurs, a la comarca catalana del Solsonès.

## Enllaços externs

   * Fototeca del Solsonès: Article referit a aquesta masia
# Tepti-Ahar

Tepti-Ahar va ser rei d'Elam a finals del segle xv aC o a principis del segle xiv aC. Sembla que va ser l'últim rei de la dinastia dels Kidínuides, que tornaven a usar l'antic títol de "Rei de Susa i Anxan".
Tepti-Ahar va construir una nova capital a Kanbak (l'actual Haft Tepe, a 10 km de Susa). Les tauletes que s'han trobat mostren un important intercanvi diplomàtic amb Babilònia, i possiblement fins i tot hi va haver matrimonis dinàstics. Una tauleta trobada a Haft Tepe està datada a "l'any en què el rei va expulsar Kadašman-KUR.GAL". La tauleta té un segell de Tepti-Ahar, rei de Susa. KUR.GAL es pot llegir com "Harbe" o "Enlil" (ja que Harbe és un déu cassita paral·lel a Enlil, déu babiloni).
A partir de la prosopografia de les tauletes trobades a l'arxiu de Haft Tepe, es pot afirmar que Tepti-Ahar va succeir a un altre rei dels Kidínuides, Inshushinak-shar-ilani.

## Referències

* ↑ Potts, D. T. The Archaeology of Elam: Formation and Transformation of an Ancient Iranian State. Nova York: Cambridge University Press, 2016, p. 202-204. ISBN 9781107094697.
* ↑ Graef, Katrien de et al. (eds.). Susa and Elam. Leiden: Brill, 2017, p. 170. ISBN 9789004353763.
# Igúzquiza

Igúzquiza (oficial en castellà, Iguzkitza en basc) és un municipi de Navarra, a la comarca d'Estella Oriental, dins la merindad d'Estella. Limita al nord amb Allín i Metauten, a l'est amb Ayegui, i a l'oest amb Villamayor de Monjardín i Abaigar, al sud amb Dicastillo i Luquin. Està format pels concejos de:
| Entitat de Població | Pob. (2006) |
| Ázqueta | 57 |
| Igúzquiza | 219 |
| Labeaga | 36 |
| Urbiola | 36 |

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 343 | 342 | 362 | 363 | 351 | 339 | 341 | 357 | 357 | 348 | 350 |
| Fonts: Igúzquiza i Institut d'Estadística de Navarra |||||||||||
# MSJ

MSJ té els següents significats:
* Movem Sant Just, llista electoral de Catalunya en Comú a l'ajuntament de Sant Just Desvern, al Baix Llobregat
* Societat Matemàtica del Japó (del seu nom en anglès Mathematical Society of Japan), associació del matemàtics del Japó
* Microsoft Japó, empresa filial de Microsoft al Japó
* Mark Steven Johnson, director de cinema dels Estats Units
* Municipalitat de San José, administració municipal de la ciutat de San José, a Costa Rica
# La bèstia interior

La bèstia interior (títol original: The Beast Within) és una pel·lícula estatunidenca dirigida per Philippe Mora, estrenada l'any 1982. Ha estat doblada al català.

## Argument

El cotxe d'una parella s'avaria en una carretera del Mississipi. El marit marxa a buscar ajuda. Del marais sorgeix una estranya criatura que viola la jove. Disset anys més tard, el seu fill és afectat de una malaltia desconeguda. La família torna al Mississipi per intentar comprendre.

## Repartiment

* Ronny Cox: Eli MacCleary
* Bibi Besch: Caroline MacCleary
* Paul Clemens: Michael MacCleary
* R. G. Armstrong: Dr. Schoonmaker
* L.Q. Jones: El xèrif Pool
* Katherine Moffat: Amanda Platt
* Don Gordon: El jutge Curwin
* Meshach Taylor: L'adjunt del xèrif Herbert
* Luke Askew: Dexter Ward
* John Dennis Johnston: Horaci Platt
* Ron Soble: Tom Laws
* Boyce Holleman: Dr. Odom
* Logan Ramsey: Edwin Curwin

## Al voltant de la pel·lícula

* El rodatge s'ha desenvolupat a Bolton, Jackson i Raymond, a l'Estat de Mississippi.
* Els noms de Curwin i Dexter Ward fan referència a l'Afer Charles Dexter Ward, una novel*la de Howard Phillips Lovecraft.

## Referències

* ↑ esadir.cat. La bèstia interior. esadir.cat.
* ↑ «The Beast Within». The New York Times.
# Désiré Heynberg

Désiré Heynberg (Lieja, 27 d'agost de 1831 - Lieja, 25 de març de 1898) fou un violinista i professor de música belga.
Fill de Jacques Heinberg, que va dirigir la banda de música a Arschot. Es va graduar al Conservatori de Lieja, alumne de François Prume, i després hi va ensenyar durant molts anys: el 1861-1882. Professor de violí, el 1882-1897. Professor de viola. Conegut principalment per l'ensenyament, Heinberg va ser en diverses ocasions el mentor de Martin Pierre Marsick, Ovide Musin, Armand Paran, Guillaume Rémy i altres intèrprets notables. Eugène Ysaÿe també va començar a estudiar amb ell, però Heinberg finalment el va expulsar de la classe per la seva inquietud.
El fill de Heinberg, Emil (1864-1939) i el seu net Georges (1901-1985), eren fabricants de violí.

## Notes

* ↑ Dictionnaire des facteurs d'instruments de musique en Wallonie et à Bruxelles — Liège: Pierre Mardaga, 1986. — P. 215—216.(фр.)
# Blade (pel·lícula de 1973)

Blade és un thriller estatunidenc dirigit per Ernest Pintoff, estrenat el 1973.

## Argument

Els carrers de Nova York és on treballa el lloctinent Tommy Blade; persegueix un psicòpata que ja ha matat unes quantes persones. Quan Blade i el seu company troben el patró d'aquests brutals assassinats la seva investigació es toparà amb l'oposició dels militants de barri i una policia corrupta.

## Repartiment

* John Marley: Tommy Blade
* Jon Cypher: Petersen
* Kathryn Walker: Maggie
* William Prince: Powers
* Michael McGuire: Quincy
* Joe Santos: Spinelli
* John Schuck: Reardon
* Peter White: Freund
* Keene Curtis: Steiner
* Karen Machon: Connors
* Raina Barrett: Karen Novak
* Ted Lange: Henry Watson
* Arthur French: Sanchez
* Steve Landesberg: Debaum
* Morgan Freeman: Chris

## Referències

* ↑ Blade Arxivat 2013-12-11 a Wayback Machine. a MGM Channel (anglès)

## Enllaços externs

* Blade a The New York Times (anglès)
* Blade Arxivat 2013-12-12 a Wayback Machine. a TV guide (anglès)
Viccionari
# Tauroscopa

Tauroscopa és un gènere d'arnes de la família Crambidae.

## Taxonomia

* Tauroscopa gorgopis Meyrick, 1888
* Tauroscopa lachnaea (Turner, 1913)
* Tauroscopa notabilis Philpott, 1923
* Tauroscopa trapezitis Meyrick, 1905

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
# Marató de TV3 contra les malalties minoritàries del 2009

La Marató de TV3 del 2009 es va dedicar a la lluita contra les malalties minoritàries i la va presentar Josep Cuní.
Durant la Marató molts artistes van interpretar el tema que havien fet del disc.

## La Marató

Va començar a les deu del matí. Al seu tancament havia recollir 1732276 euros.
| Núm | Hora | Recaptació | Notes |
| 1 | 10:00 | 76.250 euros | Comença la Marató (diners ingressats abans de l'inici amb patrocinadors, donatius avançats, etc.) |
| 2 | 11:00 | 151.005 € | |
| 3 | 12:00 | 294.971 € | |
| 4 | 13:00 | 500.965 € | |
| 5 | 14:10 | 880.733 € | |
| 6 | 15:00 | 1.024.900 € | |
| 7 | 16:00 | 1.293.565 € | |
| 8 | 19:00 | 1.732.976 € | |
| 9 | 20:00 | 2.160.874 € | |
| 10 | 21:00 | 2.493.479 € | |
| 11 | 22:00 | 3.020.101 € | |
| 12 | 23:25 | 4.055.524 € | |
| 13 | 01:00 | 5.050.123 € | |
| 14 | 01:25 | 5.516.492 € | Última actualització del marcador, finalitza la Marató |
| 15 | Recaptació final | 7.120.569 € | Recaptació final de la Marató de TV3 de l'any 2009 |

## El disc de La Marató 2009

El dia 6 de desembre amb els diaris La Vanguardia, El Punt, el Diari de Tarragona, Diari de Girona, La Mañana, Segre, Regió 7, El Periódico, Sport i Mundo Deportivo es va poder comprar per 9 euros el quart disc de La Marató.
| Cançó | Intèrpret |
| 1. Sense tu | Dept. |
| 2. Si em tens aquí | OBK |
| 3. Navegant | Pep Sala |
| 4. Tan sols | Paul Carrack |
| 5. Noia, no ploris més | José Mercé |
| 6. Els carrers de Filadèlfia | Luis Eduardo Aute |
| 7. Vine | Los Diablos, Los Sirex, Los Mustang i Los Salvajes |
| 8. Creies en mi | La Vella Dixieland i Divinas |
| 9. Em sento bé | Jarabedepalo |
| 10. Estima'm tendrament | Marina Rossell |
| 11. Ets la millor | Lorena |
| 12. Els teus somnis | Nour i Voces y música para la integración |
| 13. Contigo aprendí | Lucrecia |
| 14. Com he fet sempre | Quico Pi de la Serra i Els Montgrins |
| 15. Tot passarà | Xazzar i Txell Sust |
| 16. Herois | Mishima |
| 17. La Rosa | Bikimel |
| 18. El nostre heroi (No defalleixis) | Xavier Martínez |
| 19. Sintonia LA MARATÓ | Emsemble Taller de Músics |

## Referències

* ↑ web de la Marató

## Enllaços externs

* Pàgina oficial de La Marató de TV3
# Diego Mainz García

Diego Mainz (nascut el 29 de desembre de 1982) és un futbolista professional madrileny, que ocupa la posició de defensa. Ha estat internacional amb la selecció espanyola sub-21.

## Carrera esportiva

Sorgit del planter del Rayo Vallecano, debuta amb el primer equip a la campanya 01/02. Amb els rayistes hi suma 36 partits a Primera i 11 a Segona, abans del descens del club vallecà a Segona B. Entre 2007 i 2009 retorna a la categoria d'argent al fitxar per l'Albacete Balompié, on és titular.
L'estiu del 2009 fitxa per l'Udinese Calcio, que immediatament el trasllada al Granada CF.
# La Mare de Déu del Remei de Moià

* Per a altres significats, vegeu «Capella del Remei».
La Mare de Déu del Remei és la capella del cementiri de la vila de Moià (Moianès) protegida com a bé cultural d'interès local.

## Descripció

Està situada molt a la vora del cementiri del poble, davant l'antic emplaçament de la creu de terme original del segle xvi que avui es troba al costat de l'església parroquial de Moià. Es tracta d'una petita capella de nau única feta d'obra i coberta per una teulada a dos aigües. L'absis és quadrat. Té una petita sagristia al costat de llevant. La façana, encarada a migdia presenta un portal rectangular emmarcat per dos semipilastres adossades al mur i coronades per un frontó triangular on es troba una petxina de tipus renaixentista. Damunt del frontó, una llosa de pedra recorda l'advocació i la data d'edificació de la capella: 1578.

## Història

La capella del Remei, així com la creu de terme, foren construïdes l'any 1578, dins el terme del Saiol Comtal al peu del camí públic que passava per allà. Les despeses de l'obra anaren a càrrec del prevere Serpà Saiol, el qual pagà també la creu. Actualment la capella serveix com a església del cementiri.

## Referències

* 1 2 «Capella de la Mare de Déu del Remei». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# Bretxa

La bretxa (derivat de l'italià breccia) és una roca sedimentària composta de fragments trencats de minerals o roques cimentades per una matriu geològica de gra fi, que pot ser similar o bé diferent de la composició dels seus fragments. En italià "breccia" significa o bé grava solta o pedra feta de grava cimentada. Una bretxa pot tenir una varietat de diferents orígens com indiquen els seus noms incloent les bretxes sedimentàries, les bretxes tectòniques, les volcàniques, les ígnies, les d'impacte i les hidrotèrmiques. Es diferencia del conglomerat perquè la bretxa és conformada per fragments angulosos mentre que el conglomerat és format per fragments arrodonits.

## Referències

* ↑ Glossary of Meteoritical Terms Arxivat 2001-12-25 a Wayback Machine.. Meteorlab.com. Accedit en 2011-06-22.

## Bibliografia

* Sibson, R.H. «Earthquake rupturing as a mineralizing agent in hydrothermal systems». Geology, vol. 15, 8, 1987, pàg. 701–704. DOI: 10.1130/0091-7613(1987)15<701:ERAAMA>2.0.CO;2. ISSN: 0091-7613.
* Sibson, R.H. «Fluid involvement in normal faulting». Journal of Geodynamics, vol. 29, 3–5, 2000, pàg. 469–499. DOI: 10.1016/S0264-3707(99)00042-3.
* Megabretxa a Titus Canyon
* Bretxa del període Terciari a Resting Springs Pass, Mojave Desert, Califòrnia
# Tema

* No s'ha de confondre amb Temà.
«Tema» té aquests significats:
* Tema (flexió), en les llengües que es declinen, part de la paraula que roman invariable al llarg de tota la declinació
* Tema (morfologia lingüística), paraula més simple d'una família, la que conté l'arrel o lexema del que parteix qualsevol mot derivat sense cap afix o morfema
* Tema artístic, motiu que estructura una composició artística, vegeu
* Tema (música), tipus de material que és utilitzat com a punt de partida o com a base per a la composició d'una peça o d'una part d'una peça musical.
* Tema i rema, part que correspon a la informació ja sabuda, en oposició al rema, vegeu
* Tema (circumscripció administrativa), província de l'Imperi Romà d'Orient
* Tema (informàtica), aparença gràfica configurable en un programa o sistema operatiu.
* Tema (Ghana), població
* Paper temàtic
* Tòpic literari o motiu recurrent
Viccionari
# Fernando Ramos Cerviño

Fernando Ramos Cerviño fou un advocat i polític gallec. Era militant del Partit Liberal fins del sector romanonista, amb el que fou elegit diputat per la província d'Ourense a les eleccions generals espanyoles de 1919. Durant la Segona República Espanyola va militar en el Partit Republicà Radical, amb el que fou novament elegit diputat per Ourense a les eleccions generals espanyoles de 1933 i 1936.

## Enllaços externs

* Fitxa del Congrés dels Diputats (castellà)
# Itterswiller

Itterswiller (en alsacià Itterschwiller) és un municipi francès, situat a la regió del Gran Est, al departament del Baix Rin. L'any 1999 tenia 270 habitants.
Forma part del cantó d'Obernai, del districte de Sélestat-Erstein i de la Comunitat de comunes del Pays de Barr.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 283 | 300 | 305 | 262 | 247 | 270 |

## Administració

Llista d'alcaldes :
| Període | Identitat | Partit |
| 2001-2008 | Robert Keller | |
| 2008- | Vincent Kieffer | |
# Diòclides d'Atenes

Diòclides (en llatí Diocleides, en grec antic Διοκλείδης) era un atenenc que en el moment en què el poble estava escandalitzat pel cas dels Hermocòpides, la mutilació de les herma, uns pilars quadrats que representaven al déu Hermes, l'any 415 aC, va declarar davant del consell que havia vist a uns 300 homes que es reunien al teatre, i a la llum de la lluna plena n'havia reconegut alguns, però no sabia el que hi anaven a fer. L'endemà, quan va conèixer els fets, va anar a denunciar aquella reunió, i va dir que l'havien volgut subornar amb dos talents per callar-lo però després no havien complert la seva paraula i no l'havien pagat i per això els delatava.
En un principi es va creure aquella història, i diverses persones a les que Diòclides va denunciar van ser empresonades, i l'informador va rebre una corona d'or i un espectacle públic al Pritaneu. Poc després, l'orador Andòcides, que tenia diversos amics entre els denunciats, va presentar la seva versió sobre els fets, que contradeia la de Diòclides, i va fer notar que aquella nit no lluïa la lluna plena, i que per tant poca cosa podia haver vist. El van obligar a confessar que les seves acusacions eren falses i va afegir (cosa que potser era igualment falsa), que Alcibíades i Amiant l'havien subornat per donar aquella llista de noms. Els dos homes van poder fugir, i Diòclides va ser executat, segons diu Tucídides.

## Referències

* ↑ Smith, William (ed.). «Diocleides». A Dictionary of Greek and Roman biography and mythology. [Consulta: 7 abril 2021].
# La Mare de Déu del Roser de la Rovireta

La Mare de Déu del Roser de la Rovireta és la capella de la masia de la Rovireta, del terme municipal de Sant Quirze Safaja, a la comarca del Moianès.
És a la part central del terme, a l'est del nucli de Sant Quirze, al nord-oest de Puigdolena, al Vallès Oriental si bé popularment unit a la comarca natural del Moianès.

## Bibliografia

* GAVÍN, Josep M. Vallès Oriental. Barcelona: Arxiu Gavín i Editorial Pòrtic, 1990 (Inventari d'esglésies, 23). ISBN 84-7306-410-0.

## Enllaços externs

* La Rovireta en el seu entorn, a l'Institut Cartogràfic de Catalunya
# El gran Houdini

El gran Houdini (títol original en anglès: Houdini) és una pel·lícula dels Estats Units dirigida per George Marshall sobre el guió de Philip Yordan a partir de la història de Harold Kellock, estrenada el 1953. Ha estat doblada al català.

## Argument

Houdini és mag en un petit grup firaire. Coneix una jove estudiant de la qual s'enamora, en fa la seva companya, es fa molt famosa i desafia la mort dia rere dia, amb números extraordinaris i perillosos.

## Repartiment

* Tony Curtis: Harry Houdini
* Janet Leigh: Bess Houdini
* Torin Thatcher: Otto
* Angela Clarke: Sra. Weiss
* Stefan Schnabel: El procurador alemany
* Ian Wolfe: Fante
* Sig Ruman: Schultz
* Michael Pate: Dooley
* Connie Gilchrist: Sra. Shultz
* Frank Orth: M. Hunter
* Barry Bernard: Inspector Marlick
* Douglas Spencer: Simms

## Música

L'exitosa cançó Moonlight Shadow de Mike Oldfield, de 1983 en l'àlbum Crises, feia referència a aquest film.

## Referències

* ↑ esadir.cat. El gran Houdini. esadir.cat.
* ↑ «Houdini». The New York Times.